## Obvezatne upute broj III o pravima i dužnostima promatrača i o načinu promatranja rada tijela za provođenje izbora za predsjednika Republike Hrvatske

### NN 170/2004 (6.12.2004.), Obvezatne upute broj III o pravima i dužnostima promatrača i o načinu promatranja rada tijela za provođenje izbora za predsjednika Republike Hrvatske

# DRŽAVNO IZBORNO POVJERENSTVO

2989

Na teme­lju
članka 24. stavka 5. Zakona o izboru predsjednika Republike Hrvatske (»Narodne
novine«, broj 22/92, ispr. 42/92 i 71/97), Državno izborno povjerenstvo
Republike Hrvatske (da­lje: Državno izborno povjerenstvo) utvrđuje

## OBVEZATNE UPUTE BROJ III

### O PRAVIMA I DUŽNOSTIMA PROMATRAČA I O NAČINU PROMATRANJA RADA TIJELA ZA PROVOĐENJE IZBORA ZA PREDSJEDNIKA REPUBLIKE HRVATSKE

PRAVO
PROMATRANJA I DOZVOLA ZA PROMATRANJE

1) Pravo pratiti izborni postupak, a napose
promatrati provedbu izbora te rad izbornih povjerenstava na svim razinama i
biračkih odbora imaju:

– političke stranke re­gistrirane u Republici
Hrvatskoj koje su predložile kandidata za predsjednika Republike Hrvatske (da­lje:
političke stranke),

– nevladine udruge re­gistrirane
u Republici Hrvatskoj kao udruge koje djeluju na području neovisnog promatra­nja
izbornih postupaka i/ili promica­nja ­ljudskih i građanskih prava (da­lje:
nevladine udruge) i

– strani promatrači.

2) Kandidat za predsjednika
Republike Hrvatske ne smije biti promatrač.

3) Promatrači političkih
stranaka

Politička stranka dužna je,
promatraču koje­ga je odredila, izdati potvrdu o svojstvu promatrača. Potvrdu
izdaje i potpisuje osoba ovlaštena Statutom ili odlukom donesenom na teme­lju
Statuta za zastupa­nje političke stranke, odnosno opunomoćenik koje­ga ta osoba
ovlasti.

4) Promatrači nevladinih
udruga

Zainteresirane nevladine
udruge dužne su najkasnije u roku dvadeset dana od dana raspisiva­nja izbora
zatražiti od Državnog izbornog povjerenstva Republike Hrvatske dozvolu za
promatra­nje rada izbornih povjerenstava i biračkih odbora. Uz zahtjev za
izdava­nje dozvole nevladina udruga je dužna dostaviti preslik rješe­nja o upisu
u Re­gistar udruga.

Odluku o zahtjevu
zainteresirane nevladine udruge Državno izborno povjerenstvo dostavit će u ­njeno
sjedište.

Nevladina udruga dužna je
najkasnije osam dana prije odr­žava­nja izbora Državnom izbornom povjerenstvu
dostaviti popis imena svojih ovlaštenih promatrača.

5) Strani promatrači

Strani promatrači imaju pravo
pratiti izborni postupak, a napose promatrati provedbu izbora te rad izbornih
povjerenstava na svim razinama i biračkih odbora.

Državno izborno povjerenstvo izdava­njem iskaznice
stranom promatraču utvrđuje svojstvo promatrača.

PRAVA
I DUŽNOSTI PROMATRAČA

6) Prije početka praće­nja
izbornog postupka ovlašteni pro­matrači dužni su predsjedniku ili članu
izbornog tijela čiji rad će promatrati predočiti:

promatrač političke stranke –
potvrdu političke stranke koja ga je odredila,

promatrač nevladine udruge –
iskaznicu koju mu je izdalo Državno izborno povjerenstvo.

Ako Državno izborno
povjerenstvo promatraču na teme­lju pravovremeno podnesenog zahtjeva nije
izdalo iskaznicu, tada će se promatrač le­gitimirati rješe­njem Državnoga
izbornog povjerenstva kojim je odobreno nevladinoj udruzi promatra­nje izbornog
postupka i odlukom ovlaštene nevladine udruge o imenova­nju promatrača,

strani promatrač – iskaznicu
koju mu je izdalo Državno izborno povjerenstvo.

Za cijelo vrijeme promatra­nja
promatrač kojemu je Državno izborno povjerenstvo izdalo iskaznicu, dužan ju je
nositi vid­ljivo istaknutu.

7) Gradska odnosno općinska
izborna povjerenstva obavijestit će promatrače, na ­njihov pisani zahtjev, o
biračkim mjestima na kojima glasuju osobe na službi u Oružanim snagama
Republike Hrvatske.

Promatrač je dužan prije početka
promatra­nja potpisati izjavu o zaštiti i čuva­nju tajnih podataka obrane.

8) Izborno tijelo čiji se rad
promatra ne smije isk­ljučiti promatra­nje, već smije samo ograničiti broj
promatrača, ako nedostatak prostora ili drugi neotklo­njivi razlozi ne dopuštaju
istovremeno promatra­nje svim promatračima. Pri tome broj pro­ma­tra­ča
pojedine političke stranke – predlagate­lja kandidata za izbor predsjednika
Republike Hrvatske ili nevladine udruge ne smije biti ma­nji od jednog promatrača.

9) Izborna tijela dužna su
promatračima omogućiti promatra­nje i praće­nje svog rada.

Promatrač ima pravo promatra­nja
cjelokupnoga izbornog postupka i pravo uvida u izborni materijal.

10) Promatrač ima pravo
upozoravati na uočene nepravilnosti. Promatračima političkih stranaka i
nevladinih udruga dopušteno je stav­ljati obrazložene primjedbe na rad izbornog
tijela, time da su ih dužni u pisanom obliku priložiti zapisniku o radu toga
izbornog tijela.

Promatrač ima pravo
zahtijevati preslik ili prijepis zapisnika o radu izbornog tijela čiji rad je
promatrao.

11) Promatrač koji prati rad
biračkog odbora ima pravo biti nazočan radu biračkog odbora od priprema­nja
biračkog mjesta prije ­nje­gova otvara­nja, za vrijeme glasova­nja, prebrojava­nja
glasačkih listića i utvrđiva­nja rezultata glasova­nja.

Promatračima političkih
stranaka i nevladinih udruga dopušteno je stav­ljati obrazložene primjedbe na
rad biračkog odbora u zapisnik o radu biračkog odbora ili ih u pisanom obliku
priložiti tom zapisniku.

Birački odbor dužan je
primiti pisanu primjedbu promatrača i priložiti je zapisniku o radu biračkog
odbora i o tome izdati potvrdu.

Promatrač smije dolaziti i
odlaziti s biračkog mjesta, ne remeteći postupak glasova­nja i rad biračkog
odbora.

12) Promatrač ima pravo biti
nazočan primopredaji izbornog materijala.

13) Promatrač ne smije
ometati rad izbornog tijela.

Predsjednik izbornog tijela
usmeno će opomenuti promatrača koji ometa rad izbornog tijela. Ako promatrač
unatoč opomeni nastavi s ometa­njem, predsjednik izbornog tijela ovlašten je
naložiti ­nje­govo uda­ljava­nje.

14) Promatrač ne smije
odgovarati na eventualne upite birača, a u slučaju da mu se birač obrati, dužan
je uputiti ga pred­sjedniku ili članu biračkog odbora.

Promatrač ne smije tonski ili
video snimati rad izbornog tijela. Također, ne smije nositi bilo kakve oznake,
značke, fotogafije ili druge materijala koji bi mogli na bilo koji način
utjecati na birače.

PRIMJENA
UPUTA

15) Ove
Obvezatne upute stupaju na snagu danom donoše­nja.

Klasa:
020-03/04-03/03
Urbroj: 599-04-01
Zagreb, 3. prosinca 2004.

Predsjednik
**Ivica Crnić, dipl. iur**., v. r.

if !supportEmptyParas endif

Uputa, NN 170/2004-2989